**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**429/2019. (XII.16.) Kt. számú**

**határozata**

**a Tiszavasvári-Szorgalmatos Szennyvíz-Közmű Tulajdonközösség megszüntetésének kezdeményezéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107. § foglaltak szerint az alábbiakról dönt:

1. Kezdeményezi a Tiszavasvári-Szorgalmatos Szennyvíz-Közmű Tulajdonközösség közös megegyezéssel való megszüntetését az alábbi elvek mentén: Szorgalmatos község közigazgatási területén található szennyvízvezető csatornák Szorgalmatos Község Önkormányzata tulajdonába, Tiszavasvári város közigazgatási területén található szennyvízvezető csatornák és a szennyvíztisztító telep Tiszavasvári Város Önkormányzata kizárólagos tulajdonába kerülnek.
2. Tiszavasvári Város Önkormányzata továbbra is biztosítja külön térítés nélkül azt a lehetőséget Szorgalmatos Község Önkormányzata részére, hogy Szorgalmatos közigazgatási határától Tiszavasvári Város Önkormányzata kizárólagos tulajdonában lévő szennyvízvezető csatornák igénybevételével Tiszavasvári Város Önkormányzata kizárólagos tulajdonában lévő szennyvíztisztító telepig a szennyvizet elvezesse.
3. Felhatalmazza a polgármestert, hogy folytassa le a tulajdonközösség megszüntetéséhez szükséges egyeztetéseket Szorgalmatos Község Önkormányzatával.

**Határidő**: 1., 2. pont: azonnal **Felelős**: Szőke Zoltán

 3. pont: 2020. március 31. polgármester

**Szőke Zoltán Ostorháziné dr. Kórik Zsuzsanna**

**polgármester jegyző**